කෘත්‍රිම ස්වසනය දී ඔහු බේරාගැනීමට ගත් උත්සාහය පවා අසාර්ථක විය. යානය ටෙල් අවිව්හි ගොඩබෑමට පෙරම අපරාධකරු මිය ගොස් සිටියේය. ඔහුගේ සිරුර ඊශ්‍රායලයෙන් දුරස්ථ කලාපයකදී මුහුදට අතහරිනු ලැබිණි. කෙසේ නමුත් අනපේක්ෂිතව සිදු වූ මරණය නිසා මොසාඩ් මූලස්ථානය කැලඹිල්ලට පත් විය. ඉස්සේර් වහා අගමැති මුණගැසී ඔහුගේ මරණය පිළිබඳව පරීක්ෂණයක් පැවැත්වීමට කමිටුවක් පත් කරන ලෙස ඉල්ලා සිටියේය. අගමැතිවරයා පත් කළ ද්විපුද්ගල කමිටුව මගින් එම මරණයට හේතුව ලෙස කියැවුණේ නිද්‍රාජනක ඔසු අනවශ්‍ය මට්ටමින් ශරීරගත වීමයි. නමුත් එයින් වසර ගණනාවකට පසුව වෛද්‍යවරයාගෙන් සැබෑ හේතුව විමසන ලදුව ඔහු කියා තිබුණේ යානය තුළ වූ පීඩනයේ වෙනස්කම් හේතුවෙන් මගියා මියගිය බවය. මොසාඩ් නිලධාරීන් ඊශ්‍රායල්ගේ ලිපි ලේඛන පරීක්ෂා කිරීමේදී හෙළිවූයේ ඔහු දකුණු අප්‍රිකාවට යාමට සැලසුම් කර තිබූ බවයි. ඔහුගේ බෑගයේ තිබී බ්‍රසීලයට යාමට ගත් නැව් ටිකට්පතක්ද හමුවිය. ඔවුන් මුහුණ දුන් ඊළඟ ගැටලුව වූයේ පවුලේ අයට සත්‍ය කියනවාද නැද්ද යන්නයි. සත්‍යය කීමට අපොහොසත් වූ බැවින් ඔවුහු අපරාධකරු පිළිබඳ කතාව යට ගැසූ අතර ඊට අගමැතිවරයාගේ ද සම්පූර්ණ සහය ලැබිණි. ඔහුගේ වංචා හා පෙම් හබ ගැන වාර්තාවලින් පුවත්පත් පිරී ගියේය.
මෙම මරණය නිසා කැලඹිල්ලට පත්වූයේ කුමන මූලස්ථානයද?
මොසාඩ්